

**Оқулықтар мен оқу құралдарын жазу үшiн шығармашылық демалыстар беру туралы**

***Күшін жойған***

Қазақстан Республикасы Үкiметiнiң Қаулысы 1997 жылғы 7 сәуiрдегi N 492. Күшi жойылды - ҚР Үкіметінің 2002 жылғы 17 маусымдағы N 665 қаулысымен. ~P020665

      Педагогикалық және ғылыми қызметкерлердi бiлiм берудiң барлық
деңгейлерiнде арналған оқулықтар мен оқу құралдарын әзiрлеуге тарту
мақсатында Қазақстан Республикасының Үкiметi қаулы етедi:

      1. Оқу және ғылыми орындардың басшылары педагогтiк және ғылыми
қызметкерлерге оқулықтар мен оқу құралдарының қолжазбаларын аяқтау
жұмысы үшiн негiзгi жұмыс орнында орташа айлық жалақысын сақтай
отырып, белгiленген тәртiппен конкурстық негiзде 3 ай мерзiмге
дейiн шығармашылық демалыс беруге құқылы.

      2. Қазақстан Республикасының Бiлiм және мәдениет министрлiгi
мен Ғылым министрлiгi - Ғылым академиясы және Қаржы министрлiгiнiң
келiсiмiмен бiр ай мерзiмде мыналарды әзiрлесiн және бекiтсiн:

      Оқу және ғылым орындарының қызметкерлерiне шығармашылық
демалыстар беру тәртiбi туралы ереже;

      Оқулықтар мен оқу құралдарының авторы болған қызметкерлердi
конкурстық негiзде материалдық көтермелеу туралы ереже;

      Авторлардың қолжазбаларына конкурс өткiзу тәртiбi туралы ереже.

      3. Қазақстан Республикасының Бiлiм және мәдениет министрлiгi
мен Ғылым министрлiгi - Ғылым академиясы министрлiктердiң,
мемлекеттiк комитеттердiң, өзге де орталық атқарушы органдардың
келiсiмi бойынша жыл сайын оқу жылының басында басылымдардың
тақырыптық жоспарларын бекiтсiн.

 Қазақстан Республикасының
 Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК